OzLabs/hebrew-wiki-articles huggingface dataset:
ג'מאריו מון

ג'מאריו רמאן מוּן (באנגלית: Jamario Raman Moon; נולד ב-13 ביוני 1980) הוא כדורסלן עבר אמריקאי, אשר שיחק באופן פעיל בין השנים 2001–2018. שיחק במשך 5 עונות ליגת ה-NBA, ולאורך התקופה רשם ממוצעים כוללים של 6.3 נקודות ו-4.3 ריבאונדים למשחק.

==קריירת משחק==
===השנים הראשונות===
מון נולד בעיר גודווטר שבאלבמה, וגדל ברוקפורד הסמוכה. בשנת 1999 החל ללמוד ב"מכללת מרידיאן" הצנועה שבמדינת מיסיסיפי, ולאחר שנה אחת בלבד עזב את המכללה לטובת קריירה ככדורסלן. בין השנים 2001–2007 שיחק לתקופות קצרות בקבוצות שונות מליגת הפיתוח של ה-NBA, מליגת ה-CBA, מליגת ה-USBL, מליגת ה-ABA החדשה ומהליגה המקסיקנית. לאורך התקופה שיחק ב-59 משחקים עבור שלוש קבוצות שונות בליגת הפיתוח, וקלע 5.0 נקודות בממוצע למשחק.

===בליגת ה-NBA===
לקראת עונת חתם מון על חוזה בטורונטו ראפטורס מליגת ה-NBA. במהלך סוף-שבוע האולסטאר 2008 השתתף הן במשחק הכוכבים העולים, בו קלע 13 נקודות, והן בתחרות ההטבעות, אותה סיים במקום השלישי. לאורך אותה עונה שימש כשחקן חמישייה קבוע בטורונטו, ובסיומה נבחר לחמישיית הרוקיז השנייה של העונה, לאחר שרשם ממוצעים של 8.5 נקודות, 6.2 ריבאונדים ו-1.4 חסימות למשחק.

בפברואר 2009, לאחר כשנה וחצי בטורונטו, הועבר עם ג'רמיין אוניל בטרייד למיאמי היט, תמורת שון מריון ומרכוס בנקס. ב-26 משחקיו עם ההיט קלע 7.1 נקודות בממוצע למשחק.

בקיץ 2009 חתם על חוזה ל-3 עונות בקליבלנד קאבלירס. בעונת העפיל עם הקאבלירס לחצי גמר האזור המזרחי בפלייאוף, כמחליפו מהספסל של לברון ג'יימס.

בפברואר 2011, לאחר כשנה וחצי בקליבלנד, הועבר לצד מו ויליאמס בטרייד ללוס אנג'לס קליפרס, תמורת בארון דייוויס ובחירת דראפט עתידית (בה נבחר קיירי אירווינג). עד לסיום אותה עונה מיעט לשחק בקליפרס, וקלע 3.5 נקודות בממוצע למשחק בלבד.

במרץ 2012 חתם מון על חוזה בקבוצת לוס אנג'לס די-פנדרס מליגת הפיתוח של ה-NBA.

כחודש לאחר מכן חזר לשחק ב-NBA, כשחתם על חוזה בשארלוט בובקאטס. עד לסיום עונת שותף בשמונה משחקים עם הבובקאטס, וקלע 2.3 נקודות בממוצע למשחק.

===שלהי הקריירה===
בין נובמבר 2012 לינואר 2014 חזר מון לשחק בלוס אנג'לס די-פנדרס.

בינואר 2014 חתם על חוזה בקבוצת אולימפיאקוס אשר השתתפה בליגת העל היוונית וביורוליג. בחמשת משחקיו עם אולימפיאקוס בליגה היוונית קלע 12.4 נקודות בממוצע למשחק, בטרם שוחרר מהקבוצה במרץ 2014.

בין השנים 2014–2018 שיחק עבור קבוצות שונות בוונצואלה, בדובאי, בפוארטו ריקו, ברפובליקה הדומיניקנית ובליגת ה-CBA.

לאחר פרישתו ממשחק מקצועי, בשנת 2018, שיחק בליגת ה-BIG3.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אלבמה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:שחקני NBA שלא נבחרו בדראפט
קטגוריה:כדורסלני פורט וורת' פליירס
קטגוריה:כדורסלני טורונטו ראפטורס
קטגוריה:כדורסלני מיאמי היט
קטגוריה:כדורסלני קליבלנד קאבלירס
קטגוריה:כדורסלני לוס אנג'לס קליפרס
קטגוריה:כדורסלני לוס אנג'לס די-פנדרס
קטגוריה:כדורסלני שארלוט בובקאטס
קטגוריה:כדורסלני אולימפיאקוס
קטגוריה:כדורסלני הארלם גלובטרוטרס
קטגוריה:כדורסלני ליגת ה-BIG3
קטגוריה:אמריקאים שנולדו ב-1980
הפיגוע בקונגסברג

הפיגוע בקונגסברג (בנורווגית: Massedrapet på Kongsberg) התרחש ב-13 באוקטובר 2021, במהלכו אדם ירה במספר אנשים באמצעות חץ וקשת במספר מקומות בעיר קונגסברג שבנורווגיה, השוכנת כ-70 קילומטרים ממערב לעיר הבירה אוסלו. חמישה בני אדם נרצחו ושלושה נפצעו. חשוד במעשה נלקח למעצר.

על פי הדיווחים, התוקף פתח בתקיפה בתוך סופרמרקט, ולאחר מכן עבר לבצע את הפיגוע בשטח פתוח ונעצר. העבריין, שזוהה כגבר בן 37 מדנמרק, נעצר 45 דקות לאחר הפיגוע במהלך עימות עם המשטרה.<ref></ref><ref></ref><ref></ref> הוא נחקר על ידי המשטרה במהלך הלילה שאחרי והודה בביצוע הפיגוע.<ref></ref>

הפיגוע עורר תגובת חירום גדולה שכללה חימוש השוטרים באקדחים לאחר שקודם לכן לא הותר לשוטרים בנורווגיה לשאת נשק. יותר מעשרה אמבולנסים ושני מסוקים הוזעקו.

הרוצח היה מוכר למשטרה והיה ידוע כי המיר את דתו לאסלאם. בשנת 2020 המשטרה יצרה איתו קשר בעקבות בעיות הקשורות להסלמה.<ref></ref> לאחר בדיקה של המקרה, נקבע כי הרצח נחשב לפיגוע טרור.

ב-24 ביוני 2022, בית משפט בנורווגיה פסק כי המפגע ביצע את הפיגוע בשל סכיזופרניה פרנואידית, ופסקו כי יקבל טיפול נפשי כפוי.<ref></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פיגועי טרור באירופה
קטגוריה:פעולות טרור ב-2021
קטגוריה:נורווגיה: היסטוריה
קרן ההשקעות הציבורית הסעודית

קרן ההשקעות הציבורית (באנגלית: Public Investment Fund, ר"ת PIF; בערבית: صندوق الإستثمارات العامة) היא קרן עושר ריבונית של ערב הסעודית. היא אחת מקרנות ההון הריבוניות הגדולות בעולם עם סך נכסים מוערכים של לפחות 600 מיליארד דולר.

הקרן הוקמה בשנת 1971 לצורך השקעת כספים מטעם ממשלת סעודיה. העומד בראשה הוא הנסיך ויורש העצר מוחמד בן סלמאן אאל סעוד, בנו של סלמאן, מלך ערב הסעודית.

לקרן יש אחוזים בעשרות חברות מובילות בעולם כגון: SoftBank, WeWork, Uber, General Electric, Lockheed Martin, Boeing, Bank of America, Meta, Disney, Qiddiyah, BP, Jio Platforms ועוד.

בשנת 2021 הוביל PIF קונסורציום שרכש את מועדון הכדורגל ניוקאסל יונייטד. ההשתלטות עוררה גינויים מצד ארגוני זכויות אדם. 19 מועדוני הפרמייר ליג האחרים גינו את ההשתלטות הסעודית על ניוקאסל שהפכה אותו למועדון העשיר ביותר בעולם וקבעו כי היא פוגעת במותג הפרמייר ליג.

==קישורים חיצוניים==
* 

קטגוריה:חברות החזקות
קטגוריה:ערב הסעודית: כלכלה
אלשיך הספרייה הצרפתית

אלשיך הספרייה הצרפתית - פסאז' הוד, 1958. צילום: דב קלמן
אלשיך הספרייה הצרפתית (בצרפתית: ALCHEH Librairie Française) הייתה רשת חנויות ישראלית לספרים בצרפתית. ה"ספרייה הצרפתית" הראשונה נפתחה בנחלת בנימין 62 בתל אביב בשנת 1939, והחנות האחרונה שנותרה, בנחלת בנימין 55, נסגרה בשנת 2016. החנות הגדולה והידועה ביותר, בבעלות בן ציון ג'רסי ויעקב כהן, הייתה ממוקמת בפסאז' הוד, בקרן הרחובות דיזנגוף ופרישמן בתל אביב, ופעלה בין השנים 1958–1984. 
הקוראים מצאו ב"אלשיך" מבחר גדול של ספרי פרוזה ושירה קלאסיים ומודרניים, ספרי עיון, אלבומי אמנות, אנציקלופדיות וספרי לימוד, וגם ירחוני אופנה ועיצוב, שבועונים ועיתונות יומית, שהגיעו מצרפת בדואר אוויר - עניין נדיר באותן שנים. 
החנות בפסאז' הוד הפכה למרכז תרבות צרפתי. התקיימו בה אירועים רבים, ובין השאר גם אירועי חתימות על ספרים. בין הסופרים המפורסמים שהשתתפו באירועים אלה היו ז'אן פול סרטר, סימון דה בובואר, אלי ויזל, אנדרה שוורץ בארט, אלבר כהן ועוד.
החנות בפסאז' הוד השתרעה על פני שלוש קומות ונודעה גם בשל תכנונה האדריכלי המיוחד. בשנת 1961 זכה המתכנן, האדריכל היינץ (חיים) פנחל, בפרס רוקח לאדריכלות מטעם עיריית תל אביב, על עיצוב הפנים של "הספרייה הצרפתית".

== היסטוריה ==
"אלשיך" בפסאז' הוד - אירוע פתיחה, יוני 1958. מימין, בן ציון ג׳רסי, משמאל [[פייר ז'ילבר, שגריר צרפת בישראל]]
החנות הראשונה נפתחה ברחוב נחלת בנימין 62 בתל אביב. ראשיתה בספריית השאלה בניהולו של אלבר אברהם אלשיך. אלבר, יחד עם אחיו איזק אלשיך, היו מנהלים ומחנכים בבית ספר יהודי-פרטי בסלוניקי שביוון, ושפת הלימוד בו הייתה צרפתית. בשל שינויים במדיניות ממשלת יוון נאלצו המנהלים לסגור את בית הספר בשנת 1936.

אלבר אלשיך החליט לעלות לארץ, ושלח לתל אביב את כל ספרי הספרייה המפוארת של בית הספר, שהיו הבסיס לספריית ההשאלה בתל אביב. אלשיך עלה לארץ בשנת 1938, ובשנת 1939 פתח את "הספרייה הצרפתית". בשנת 1950 נפטר אלבר אלשיך ממחלה ממארת, וכיוון שהיה ערירי הועברה ספריית ההשאלה לידי בן ציון ג'רסי ויעקב כהן, שניהם תלמידיו לשעבר של אלשיך, שהפכו את הספרייה לחנות ספרים.

בתחילת שנות החמישים התהדקו מאוד היחסים בין צרפת וישראל, ושתי המדינות פעלו לטיפוח הקשרים התרבותיים ביניהן. כתוצאה מכך נפתחו כיתות ללימוד השפה הצרפתית בכל רחבי הארץ, והציבור בישראל גילה עניין רב בספרות ובתרבות צרפת. על רקע זה התרחבה הפעילות של "אלשיך", ג'רסי וכהן יצרו קשרים הדוקים עם שגרירות צרפת בישראל ועם הוצאות ספרים ומערכות עיתונים בפריז, וייבאו ספרי קריאה, ספרי לימוד ועיתונים למכירה. שם החנות נשאר "אלשיך הספרייה הצרפתית", כמחווה למורים אלבר ואיזק אלשיך.

בהמשך נפתחו סניפים נוספים: בתל אביב - ברחוב דיזנגוף פינת פרישמן וברחוב נחלת בנימין 55, ברחוב נורדאו בחיפה, וברחוב יפו בירושלים. תקופת הפריחה של הרשת הייתה בשנות החמישים, השישים ועד סוף שנות השבעים.

בשנת 1984 נמכרה החנות בפסאז' הוד לאנשי עסקים, שפתחו במקום דוכן לממכר מזון. באותה שנה קנה בן ציון ג'רסי את חלקו של יעקב כהן בשותפות. בשנת 1985, לאחר פטירתו של בן ציון ג'רסי, עברו שאר חנויות הרשת לידי בנו חנן ג'רסי.

עם הזמן התרכזה הפעילות בחנות בנחלת בנימין 55, שעיקר התמחותה היה ספרים ועיתונים מקצועיים בתחומי אדריכלות, עיצוב אופנה וקולינריה. סניף זה היה האחרון שנותר, והוא נסגר סופית בשנת 2016.

== קישורים חיצוניים ==
* , גיליון 823, עמוד 7
* , נחום שוורצברג על "הספרייה הצרפתית", דקה 28

== הערות שוליים ==

קטגוריה:חנויות ספרים בישראל
קטגוריה:חנויות ספרים
קטגוריה:ספרים צרפתיים
קטגוריה:מוכרי ספרים ישראלים
זאק אייבל

זאק דָּוִד זילסניק (באנגלית: Zak David Zilesnick; נולד ב-1 במרץ 1995), המוכר בשם הבמה זאק אייבל (Zak Abel), הוא זמר-יוצר בריטי-יהודי יליד-אנגליה וממוצא ישראלי. שחקן טניס שולחן מקצועי בנעוריו.

== ביוגרפיה ==
זילסניק נולד בלונדון, אנגליה שבממלכה המאוחדת. אביו היה יהודי-ספרדי ויהודי-מזרחי (ממרוקו) ועלה לישראל, אך נפטר בטרם עת, כשזילסניק היה בן 12.<ref name=":0"></ref> אמו רייצ'ל היא יהודייה-אשכנזייה, ילידת אנגליה.<ref name=":0" /> הוא גדל בחיק אמו בהנדון שברובע בארנט הלונדוני. הוא התחנך בבית הספר הממלכתי היהודי מטילדה מארקס שבלונדון, אנגליה, ובבית הספר האוניברסיטאי של יוניברסיטי קולג' לונדון, ממנו סיים את לימודיו בשנת 2013.<ref></ref> מאוחר יותר, התגורר גם ברובע האקני הלונדוני.<ref name="autogenerated1"></ref>

== קריירה ==
כשלמד בבית הספר היסודי, זילסניק זכה בתחרות לשיר בחגיגת יום העצמאות של מדינת ישראל, שהתקיים באצטדיון וומבלי האנגלי.

ב-28 באוגוסט 2014, הוא הוציא, בשיתוף פעולה עם גורגון סיטי, את הסינגל "Unmissable". השיר הגיע, בשיאו, למקום ה-16 בסקוטלנד, למקום החמישי במצעד הדאנס הבריטי, ולמקום ה-19 במצעד הסינגלים הבריטי.

ב-6 בפברואר 2015, הוא הוציא את המיני-אלבום הראשון שלו, Joker presents Zak Abel.

ב-28 באוגוסט 2015, הוא הוציא את המיני-אלבום השני שלו, One Hand on the Future.

ב-6 באוקטובר 2017, הוא הוציא את אלבום הביכורים שלו, Only When We're Naked.<ref name="iTunes"></ref> האלבום הגיע, בשיאו, למקום הראשון במצעד האלבומים הבריטי.<ref></ref> כיום, הוא היה חתום על ידי חברת התקליטים האמריקנית אטלנטיק רקורדס.<ref name="autogenerated2"></ref>

ב-20 במרץ 2020, הוא התארח בסינגל "Bad" של דון דיאבלו ההולנדי. השיר הגיע, בשיאו, למקום ה-38 בוולוניה, ולמקום ה-28 בפולין.

ב-17 באפריל 2020, הוא התארח בסינגל "Freedom" של המוזיקאי הנורווגי קייגו. השיר הגיע, בשיאו, למקום התשיעי במצעד שירי הדאנס/אלקטרוני ולמקום ה-11 בנורווגיה.

ב-13 ביולי 2023 הוציא את הסינגל "Endless Summer", יחד עם המפיק המוזיקלי הנורווגי אלן ווקר.

== חיים אישיים ==
זילסניק מגדיר עצמו גם כיהודי (דתם ומוצאם האתני של הוריו<ref name=":0" />), וכן סיפר שהוא מקפיד לשמור על אורח חיים תזונתי-טבעוני.<ref></ref><ref></ref>

== דיסקוגרפיה ==
=== אלבומי אולפן ===
* 2017: Only When We're Naked

=== מיני-אלבומים ===
* 2015: Joker presents Zak Abel
* 2015: One Hand on the Future

== קישורים חיצוניים ==

== הערות שוליים ==

קטגוריה:אמנים בריטים הידועים בשם במה
קטגוריה:בריטים ממוצא יהודי-מרוקאי
קטגוריה:זמרים-יוצרים יהודים
קטגוריה:זמרים יהודים בריטים
קטגוריה:שחקני טניס שולחן יהודים
קטגוריה:שחקני טניס שולחן בריטים
קטגוריה:יהודים אנגלים
קטגוריה:זמרים-יוצרים בריטים
קטגוריה:טבעונים יהודים
קטגוריה:טבעונים בריטים
קטגוריה:אישים ממוצא יהודי-מרוקאי
קטגוריה:מוזיקאים יהודים בריטים
קטגוריה:אנגלים שנולדו ב-1995
קטגוריה:בריטים שנולדו ב-1995
מיכאל אגורסקי

מיכאל אגורסקי (ברוסית: Михаил Самуилович Агурский; 1933 מוסקבה – 21 באוגוסט 1991 מוסקבה) היה סופר, פעיל ציוני ופרופסור של אוניברסיטה העברית בירושלים.

== ברית המועצות ==
אגורסקי נולד במוסקבה למשפחת פעיל במפלגה הקומוניסטית של ברית המועצות שמואל אגורסקי. בשנת 1938, במהלך הטיהורים הגדולים אביו נשלח לסיביר ממנה לא חזר. שמו טוהר מכל אשמה בשנת 1956.

מיכאל אגורסקי סיים לימודי הנדסה ועבד בתחום התמחותו. במאי 1969 הוא סיים עבודת הדוקטורט בקיברנטיקה.

למרות השכלתו הטכנית, מיכאל אגורסקי התעניין בנושאים שונים של מדעי החברה. הוא למד לעומק יצירות פילוסופיות לרבות פילוסופים שיצירותיהם נאסרו בברית המועצות. במחצית שנות ה-60 של המאה ה-20 הוא התקרב לאלכסנדר מן. קשרים של אגורסקי עם כמרים ופעילות למען ישראל לא התיישרו עם עבודתו במכון לפיתוח אמצעי לחימה. לאור כך הוא עזב את עבודתו, אך כל ניסיונותיו להתקבל לעבודה בתחום התמחותו לא צלחו. כתוצאה מכך, אגורסקי החל להתפרנס מתרגום.

בסוף שנות ה-60 של המאה ה-20 אגורסקי התקרב לפעילים ציוניים במוסקבה אך גם לפעילים דיסידנטים רוסים. בשנת 1971 הוא לראשונה ביקש לקבל אשרת יציאה לישראל ולאחר סירוב כתב מספר מכתבים ללאוניד ברז'נייב. בשנת 1972 הוא השתתף בהפגנה מול שגרירות לבנון במוסקבה. כל משתתפי ההפגנה נעצרו. בשנת 1973 הוא חתם על עצומה להגנת אנדריי סחרוב. ביוזמת אלכסנדר סולז'ניצין, אגורסקי כתב מאמר לאוסף מאמרים בעריכת הסופר. האוסף פורסם בסאמיזדאט בשנת 1974 ובהמשך בפריז. בעקבות פעילותו הרחבה, באפריל 1975 אגורסקי קיבל אשרת יציאה מברית המועצות.

==ישראל==
בשנת 1976 מיכאל אגורסקי התקבל ל. בשנת 1979 הוא סיים עבודת דוקטורט בסורבון ומונה לפרופסור ללימודי תרבות ומדינות סלאביות. במקביל לעבודה באוניברסיטה, אגורסקי נתן חוות דעת לממשלת ישראל, עבד בטלוויזיה ופרסם מאמרים על המצב בברית המועצות.

בשנים 1983–1990 הוא כתב 3 ספרים על המצב בברית המועצות. לאחר תחילת הפרסטרויקה אגורסקי קיבל הזדמנות לנסוע לברית המועצות. במהלך ביקורו הוא נפגש עם מכרים ותיקים ונתן מספר הרצאות לרבות הרצאה באוניברסיטת מוסקבה.

בשנת 1991 הוא הוזמן לביקור נוסף. אגורסקי הגיע למוסקבה ב-19 באוגוסט 1991 בשיא האירועים של ניסיון ההפיכה. הוא נפטר לאחר מספר ימים בעקבות התקף לב.

==קישורים חיצוניים==

* [https://www.encyclopedia.com/religion/encyclopedias-almanacs-transcripts-and-maps/agursky-mikhail ביוגרפיה]
* [http://www.hrono.ru/biograf/bio_a/agurskims.php קורות חיים] 

קטגוריה:היסטוריונים יהודים
קטגוריה:סופרים יהודים
קטגוריה:פובליציסטים ישראלים
קטגוריה:דיסידנטים
קטגוריה:אסירי ציון בברית המועצות
קטגוריה:סובייטים שנולדו ב-1933
קטגוריה:ישראלים שנפטרו ב-1991
מאייד סיבובי

מאייד סיבובי עם מערכת קירור ומשאבת ואקום
מאייד סיבובי (בלועזית: רוטרי אוופורטור, באנגלית: Rotary Evaporator), הוא מכשיר נפוץ המשמש במעבדות כימיות להסרה יעילה ועדינה של ממסים מדגימות על ידי אידוי, ולתהליך זיקוק הדגימות. תהליך הזיקוק משמש להסרת ממסים נדיפים מתערובות נוזליות באמצעות אידוי והתעבות שלאחר מכן. בנוסף, משמשים מאיידים סיבוביים גם בגסטרונומיה מולקולרית להכנת תזקיקים ותמציות.

מערכת אידוי סיבובית פשוטה הומצאה על ידי לימן סי קרייג (Lyman C. Craig<ref></ref>). מערכת פשוטה יוצרה באופן מסחרי לראשונה על ידי החברה השווייצרית ביכי (Büchi) בשנת 1957.

== מבנה המכשיר ==

קיימים סוגים שונים של מאיידים סיבוביים בנפחים שונים, החל ממכשירים מעבדתיים בעלי קיבולת של 1 ליטר, ועד למכשירים תעשייתיים בעלי קיבולת של 20 או 50 ליטר.

מרכיביו העיקריים של מאייד סיבובי הם:
*מנוע המסובב את בקבוק האידוי או הבקבוקון המכילים את דגימת החומר.
*צינור אדים המהווה את הציר לסיבוב הדגימה, ומהווה צינור אטום לוואקום עבור האדים הנמשכים מהדגימה.
*מערכת ואקום, להפחתה של הלחץ בתוך מערכת האידוי.
*אמבט נוזלים מחומם (בדרך כלל מים) לחימום הדגימה.
*מעבה עם סליל בו זורם נוזל קירור, או "אצבע קרה" שאליה מוזרמות תערובות נוזל קירור, כגון קרח יבש ואצטון.
*בקבוק לאיסוף בתחתית המעבה, לתפיסת הממס המזוקק לאחר התעבותו.
*בקר לשליטה על הטמפרטורה, מהירות הסיבוב, והואקום.

== קישורים חיצוניים ==

* [https://www.buchi.com/en/knowledge/technologies/evaporation Büchi - Rotary Evaporation technique & Distillation process]

==הערות שוליים==

קטגוריה:כלי מעבדה
הטעיה

הטעיה הוא מעשה או אמירה אשר מטעים, מסתירים את האמת או מקדמים אמונה, מושג או רעיון שאינם אמת. על פי רוב, הטעיה נעשית למטרות רווח או יתרון אישי.<ref></ref><ref></ref> הטעיה יכולה להיות כרוכה בשקרים, תעמולות, וכמו כן בהסחות דעת, הסוואה או הסתרה. הטעיה יכולה להיות גם הונאה עצמית בחוסר תום לב.

הטעיה היא עבירה גדולה יחסית, המובילה לעיתים קרובות לתחושות של בגידה וחוסר אמון בין שותפים ביחסים. הטעיה מפרה את כללי הנורמה בין השותפים. הטעיה גם מתרחשת בין שותפים רומנטיים.<ref name="Guerrero, Andersen, & Afifi, 2007">Guerrero, L., Anderson, P., Afifi, W. (2007). Close Encounters: Communication in Relationships (2nd ed.). Los Angeles: Sage Publications.</ref>

הונאה וחוסר יושרה יכולים גם להוות עילה להתדיינות אזרחית בענייני דיני נזיקין או דיני חוזים, או לגרום לתביעה פלילית בגין הונאה. הטעיה מהווה חלק חיוני בלוחמה פסיכולוגית.

==ראו וגם==
* שקר
* מיסאינפורמציה
* דיסאינפורמציה
* פייק ניוז
* פחד, אי-ודאות וספק
* תרמית
* הונאה

== לקריאה נוספת ==
<div class="mw-content-ltr">
* Robert W.; Thompson, Nicholas S., eds., Deception. Perspectives on Human and Nonhuman Deceit. New York: State University of New York Press.
* Kopp, Carlo, [http://www.csse.monash.edu.au/~carlo/infowar-in-biology.html Deception in Biology: Nature's Exploitation of Information to Win Survival Contests]. Monash University, October 2011.
* Zhang Yingyu, The Book of Swindles: Selections from a Late Ming Collection, translated by Christopher Rea and Bruce Rusk (New York, NY: Columbia University Press, 2017).
</div>

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה: ניסויים
קטגוריה:התנהגות האדם
קטגוריה:תקשורת
קטגוריה:הונאה
__NOTOC__
ספרד (אתר מקראי)

ספרד הוא שם מקום המוזכר בתנ"ך פעם יחידה בספר עובדיה "וְגָלֻ֥ת יְרוּשָׁלַ֖͏ִם אֲשֶׁ֣ר בִּסְפָרַ֑ד יִֽרְשׁ֕וּ אֵ֖ת עָרֵ֥י הַנֶּֽגֶב".<ref> </ref> כיום מקובל לזהות את המקום עם העיר סרדיס באסיה הקטנה שנמצאת ליד העיירה סארט בטורקיה של ימינו.

== זיהוי ==
בפרשנות היהודית המוקדמת היה מקובל לזהות את המקום עם ספרד של ימינו, המצויה בחצי האי האיברי. למשל תרגום יונתן בן עוזיאל מתרגם את הפסוק בעובדיה ל-"וְגָלוּת יְרוּשְׁלֵם דִבְאַסְפַּמְיָא". בוולגטה מתורגם השם ספרד ל"בוספרו" היינו בוספורוס באזור החוף הצפון מזרחי של אסיה הקטנה.

ישנם חוקרים שזיהו את ספרד עם ספרדה המוזכרת באנאלים של סרגון השני כמחוז באזור מדי או עילם. ישנם שזיהו אותה עם מקום המוזכר בכתובת ביסותון כחלק מרשימה של ארצות עליהם שלט דריווש, שם נכתב בין השאר "ואלו ליד הים ספרדה איוניה (יוון)" ועל פי ההקשר ניראה שספרדה היא באסיה הקטנה.<ref></ref>

בשנת 1916 נמצאה בסרדיס כתובת דו לשונית בארמית ולודית מתקופת שלטון האימפריה האחמנית. בחלק הארמי של הכתובת מופיע השם ספרד כשמה הארמי של העיר, בלודית שם העיר היה סְפָרְד (Sfard).<ref></ref><ref></ref>

== לקריאה נוספת ==
* ̈in Obadiah v. 20 and the Median Exile, Ben Porat YosefːStudies in the Bible and Its World ספרד Bustenay Oded, The Enigma Toponym

== הערות שוליים ==

קטגוריה:אתרי המקרא
יהושע נתן גנסין

הרב יהושע נתן<ref>לעיתים מכונה "העשיל נטע" (ראו למשל: אורי ניסן גנסין, [https://benyehuda.org/read/3852 עוללות], בפרויקט בן-יהודה). בכמה מקומות ציינו את שמו '<nowiki/>צבי נטע' (שלום דובער לוין, תולדות חב"ד בפולין, ליטא ולטביא, עמ' פז; ועוד). טעות זו כנראה נובעת מהעתקת השם '<nowiki/>העשיל<nowiki/>' בהוסיפם את האות ר, דהיינו '<nowiki/>הערשיל<nowiki/>' שהוא כינוי של צבי הירש<nowiki/>'.</ref><ref name=":0" /> גְנֶסִין (ביידיש: גנעסין או גנעשִׂין; ה'ת"ר – ה'תרפ"א), היה רב וראש ישיבה, מחסידי חב"ד.

== ביוגרפיה ==
יהושע נתן גנסין נולד בשנת ה'ת"ר לאביו ר' אורי ניסן. התחתן עם אסתר בת הרב שניאור זלמן באסין.

היה ראש ישיבת סטארודוב, והיא נסגרה בשנת תרמ"א על־יד השלטונות, עקב דיווח כי בישיבה נמצאים משתמטים.<ref name=":0"></ref>

בשנת תרמ"ג עבר לשמש כרבה של הקהילה היהודית בקריצ'ב, ובתרמ"ו-תרמ"ז עדיין כיהן שם ברבנות.<ref></ref>

אחר כך מונה לרב בעיר פוצ'פ, והצטרף לניהול ולראשות הישיבה שהקים חותנו שהייתה לשם דבר ברמתה הלימודית, ותלמידים רבים שיצאו ממנה היו מפורסמים ברבנותם.<ref></ref><ref></ref> בישיבה זו למדו אצלו יעקב מלכוב, יוסף חיים ברנר, [http://www.tidhar.tourolib.org/tidhar/view/1/302 הלל כדורי] ועוד. ברנר הוסיף להיות איתו בקשר גם לאחר סיום לימודיו בישיבה, וכך כתב לו באחת ממכתביו: .<ref></ref> רבים מתלמידיו המשיכו ללמוד בישיבת תומכי תמימים, והיו המצטיינים בלימודם.<ref></ref>

על שיטתו בלימוד הגמרא נכתב:

נפטר בשנת תרפ"א.<ref></ref> בצוואתו ציווה למנות כרב במקומו את הרב משה מרדכי עמרמי (פוגורלסקי).

הרב גנסין הוא אביהם של אורי ניסן גנסין ומנחם גנסין.

=== עץ משפחת גנסין ===

== מקורות ==
* שמואל נח גוטליב, אהלי שם, פינסק תרע"ב, עמ' 147.

== הערות שוליים ==

קטגוריה:רבני חב"ד במאה ה-19
קטגוריה:רבני חב"ד במאה ה-20
קטגוריה:רבנים בלארוסים
קטגוריה:ראשי ישיבה חב"דיים
קטגוריה:ילידי 1840
קטגוריה:נפטרים ב-1921
בית יחיא הכהן

בית יחיא הכהן הוא בית היסטורי בשכונת תל נורדאו בתל אביב, שהיה ביתו של יחיא הכהן, מראשוני שכונת תל נורדאו. 

== היסטוריה ==
יחיא בן מאיר הכהן נולד בצנעא שבתימן, עלה לארץ ישראל בשנת 1914 והתגורר ביפו. בשנת 1917 גורש על ידי הטורקים לטבריה, ולאחר מלחמת העולם הראשונה חזר ליפו.

בראשית שנות ה-20 של המאה ה-20 קנה מגרש בשכונת תל נורדאו, ובנה בחלקו האחורי בית חד קומתי בן שני חדרים. בשנת 1930 קיבל יחיא מהעירייה אישור לבנות בניין ושלוש חנויות, ובשנת 1935 הסתיימה בניית הבית בקדמת החצר בתכנון האדריכל יעקב פינקרפלד, כך שבקומת הקרקע נבנו שלוש חנויות ומעליהן שתי קומות מגורים.

בשנת 1931, כשהחנויות כבר היו בנויות, הגיש יחיא בקשה לעירייה להקמת חנות למכירת מוצרי חלב. בקשתו אושרה, ובמקום הוקמה חנות בשם "תנובה ו'". החנות נוהלה בידי שרה, אשתו של יחיא. לאחר פטירתה של שרה בשנת 1948, חכרה את החנות אישה אלמנה בשם יוטקה (יהודית), שהחזיקה בה עד סוף שנות החמישים.

אחרי הקמת הבית החדש נהרס הבית הראשון שבסוף החצר, ויסודותיו קיימים עד היום בחצר. בשנת 1946 נבנתה קומה רביעית על ידי פינקרפלד. החל משנת 1958 תכנון האדריכל יעקב שלגי תוספות שונות לבניין, עד לפטירתו של יחיא בשנת 1982. לאחר פטירתו נמכרו הדירות בבניין לדיירים אחרים.

== קישורים חיצוניים ==
* 

קטגוריה:תל אביב-יפו: מבנים
קטגוריה:אתרי מורשת במחוז מרכז
זהרון אפריקני

זהרון אפריקני (שם מדעי: Pterois mombasae) הוא מין של דג גרם טרופי מהסוג זהרון שבממשפחת העקרבנוניים שבסדרת העקרבנונאים. הוא קיבל את שמו המדעי מהעיר מומבסה שבקניה, בה הוא נמצא לראשונה.

הזהרון מצוי בטבע באזורים הטרופיים של האזור האינדו-פסיפי בין האוקיינוס ההודי למערב האוקיינוס השקט מחופי מזרח אפריקה ועד לדרום יפן. לרוב הוא חי על קרקעית הים בעומקים רדודים (10 עד 70 מטרים), לרוב סביב צמחייה או בעלי חיים נייחים כמו ספוגיים או אלמוגים.

זהרון זה יכול להגיע לאורך 20 ס"מ אך יכול להגיע עד אורך 31 ס"מ. הוא בעל פסים אנכיים אדומים בהירים ולבנים ובעל מניפת קוצים לאורך סנפיריו. קוצים אלה מכילים ארס חלש אך מכאיב שיכול להתנפח באזור הפגיעה. רק לעיתים נדירות הוא גורם לפגיעה חמורה.

הזהרון הוא טורף האורב לטרפו בשעות הלילה כשהוא משתמש במניפות כדי לשטות בטרף כמו חסילונים או דגים קטנים ואז בולע אותם בלסתותיו במהירות. הזהרונים מתרבים בכמות גבוהה ומייצרים צאצאים רבים.

זהרון זה נידוג לעיתים לחופי אפריקה בהם הוא מצוי אך אוכלוסייתו גדולה והוא לא בסכנה.

==קישורים חיצוניים==

==הערות שוליים==

קטגוריה:טקסונים שתוארו בידי ג'יימס לאונרד בריארלי סמית'
קטגוריה:בעלי חיים שתוארו ב-1957
קטגוריה:עקרבנוניים
Boa Me

Boa Me הוא סינגל של הזמר והראפר האנגלי פיוז ODG, בהשתתפות הזמר-יוצר האנגלי אד שירן והזמר מוג'יז. השיר יצא לאור ב-10 בנובמבר 2017 להורדה דיגיטלית בבריטניה.<ref name="iTunes"></ref><ref></ref> השיר הגיע למקום ה-52 במצעד הסינגלים הבריטי.

== רקע וכתיבה ==
אד שירן טס לגאנה כדי לעבוד עם פיוז ODG. הם כתבו שירים יחד, בהם "Boa Me". בשיר שר אד שירן בטווי, שפה גאנית. בראיון לדיילי סטאר אמר פיוז ODG, "אד לא שר מילה אחת באנגלית בשיר, רק בטווי, והוא עשה את זה רק אם הבין את זה נכון. הראיתי לו כל מיני סוגים שונים של מוזיקה שם בחוץ, הוא רצה ליצור רצועה אמיתית של היילייף -זאת המוזיקה האפריקאית הישנה שההורים שלי היו מנגנים. אד הפך לאגדת היילייף, כי כשניגנתי את זה לאנשים בגאנה הם אפילו לא הבינו שזה אד, הוא נשמע כמו הדבר האמיתי. עשינו בדיקה שבה אנשים הגיעו לבית והתגובה הייתה: 'זה מטורף' ". השיר הוקלט במקביל לשיר "Bibia Be Ye Ye", רצועה מתוך אלבום האולפן השלישי של שירן, ÷.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.<ref></ref>

== וידאו קליפ ==
הווידאו קליפ הרשמי של "Boa Me" עלה ליוטיוב ב-16 בנובמבר 2017.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! scope="row" rowspan="2"| הממלכה המאוחדת
|10 בנובמבר 2017
|הורדה דיגיטלית
|Off da Ground
|<ref name="iTunes"/>
|-
|15 בדצמבר 2017
|רדיו להיטים עכשוויים
|פולידור
|<ref></ref>
|}

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אד שירן
קטגוריה:שירים שנכתבו על ידי אד שירן
Hearts Don't Break Around Here

"Hearts Don't Break Around Here" (בעברית: "לבבות לא נשברים כאן") הוא שיר של הזמר-יוצר האנגלי אד שירן. השיר נכלל באלבום האולפן השלישי של שירן, ÷ (2017).<ref name="Independent"></ref> לאחר יציאת האלבום, הגיע השיר למקום ה-15 במצעד הסינגלים הבריטי, על אף שאינו סינגל.<ref name="Telegraph"></ref>

== רקע והרכב ==
השיר הוא הרצועה התשיעית בגרסה הסטנדרטית של אלבום האולפן השלישי של אד שירן, ÷ (Divide).<ref></ref>

"Hearts Don't Break Around Here" היא בלדה איטית שנכתבה על ידי שירן וג'וני מקדייד.<ref></ref> השיר הוא אחד מתוך מספר שירים שהשניים כתבו יחד כשנפגשו, בהם הרצועה הראשונה באלבום, "Eraser".<ref></ref> לדברי שירן, זהו השיר האהוב עליו ביותר באלבום, שכן הפיק את השיר בעצמו. השיר נכתב על ילדה שהכיר בבית הספר. הוא תיאר את השיר כגרסתו של זמר-יוצר ל"ראפ ממולמל", כיוון שהוא זורם ולא מובנה, כמו זרם התודעה. במקור תוכנן כי הזמר הבריטי ג'יימס בלאנט ישיר את פזמון השיר, אך שירן שכח מכך.<ref></ref>

== ביקורות ==
דה אליזבת מ-Teen Vogue סקר את השיר בחיוב וכתב: "זה עשוי להיות הזמן להוציא החוצה את הטישו, כי יש לנו עוד שיר אהבה בידיים... והשיר הזה מתוק במיוחד. 'Hearts Don't Break Around Here' עוסק בפחד להיפתח ולהראות את הפגיעות שלך לאדם אחר, וכן את היתרונות מהצד השני כאשר אתה עושה זאת [...] זה מסוג השירים שתרצה לצטט בכתב עת ... או בכיתוב של תמונוה באינסטגרם".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה
| 80,000
|-
! איטליה (FIMI)
| זהב
| 25,000
|-
! בריטניה (BPI)
| זהב
| 400,000
|-
! ארצות הברית (RIAA)
| זהב
| 500,000
|}

== הערות שוליים ==

קטגוריה:שירי 2017
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
Make It Rain

Make It Rain הוא שיר של המוזיקאי הצפון-אירי פוי ואנס. הוא זכה לפרסום בשנת 2014, לאחר שפורסמה גרסת כיסוי של הזמר-יוצר האנגלי אד שירן, בה נעשה שימוש בסדרת הטלוויזיה "ילדי האנרכיה". שתי גרסאות נוספות לשיר זכו להצלחה בארצות הברית לאחר שבוצעו בתוכנית המציאות The Voice. אחד מאת מאט מקאנדרו בשנת 2014, והשנייה מאת קורין הות'ורן בשנת 2015.

== הגרסה של אד שירן ==

גרסתו של אד שירן לשיר הושמעה בפרק "Red Rose" מתוך העונה השביעית בסדרת הטלוויזיה "ילדי האנרכיה".<ref>[http://www.billboard.com/articles/columns/pop-shop/6334794/ed-sheeran-covers-foy-vances-make-it-rain-for-sons-of-anarchy Billboard: Ed Sheeran Covers Foy Vance’s "Make It Rain" For "Sons of Anarchy"]</ref> שירן היה מעריץ מושבע של הסדרה, וציין זאת בטוויטר. לאחר שיוצר התוכנית, קורט סאטר, קרא את הציוץ, הוא הציע לשירן להקליט שיר לאחד הפרקים. שירן הופיע באותה תקופה עם פוי ואנס, ובידיעה שאחד משיריו של ואנס, Make It Rain, מתחיל במילים "When the sins of my father / Weigh down in my soul" (בעברית: "כאשר חטאי אבי / מכבידים על נשמתי"), חשב שירן שהשיר מתאים לסדרה, ובאישורו של ואנס, הוא הקליט את השיר. הפרק בו הושמע השיר שודר ב-2 בדצמבר 2014.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.<ref></ref>

=== נתוני מכירות ===
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000
|}

== מיקומי שיא ==
=== הגרסה של אד שירן ===

=== הגרסה של מאט מקאנדרו ===

=== הגרסה של קורין הות'ורן ===

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי אד שירן
קטגוריה:שירים באנגלית
קטגוריה:שירים על גשם
Amo Soltanto Te

Amo Soltanto Te / This Is The Only Time (בעברית: אני אוהב רק אותך / זה הזמן היחיד) הוא שיר שהוקלט על ידי הזמר האיטלקי אנדראה בוצ'לי, בהשתתפות הזמר-יוצר האנגלי אד שירן. השיר יצא לאור ב-22 בפברואר 2019, על ידי חברות התקליטים שוגר מיוזיק ודקה רקורדס, כסינגל השלישי והאחרון מתוך אלבום האולפן ה-16 של בוצ'לי, Sì.<ref name=":0"></ref>

== רקע וכתיבה ==
השיר נכתב על ידי טיציאנו פרו, אד שירן, ואחיו מת'יו, ווהופק על ידי בוב אזרין. Amo Soltanto Te הוא הרצועה השנייה בגרסה הסטנדרטית של אלבום האולפן ה-16 של אנדראה בוצ'לי, Sì.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.<ref></ref>

== וידאו קליפ ==
הווידאו קליפ הרשמי של השיר עלה לחשבון היוטיוב של בוצ'לי ב-22 בפברואר 2019, יום יציאתו של הסינגל. בקליפ, מופיעים שני ילדים המגלמים את בוצ'לי ושירן בצעירותם. השניים נמצאים בחתונת ילדים, כאשר בוצ'לי הצעיר הוא זמר החתונה. בהמשך, שירן מצטרף לשירה ומנגן על גיטרה. בסוף הקליפ, הזוג המתחתן והאורחים הילדים מתחלפים במבוגרים.<ref></ref>

נכון לאוקטובר 2021, מונה הצפיות של הקליפ עומד על למעלה מ-16 מיליון צפיות.

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אד שירן
קטגוריה:שירים שנכתבו על ידי אד שירן
אסא רביב

אסא רביב (נולד ב-4 בדצמבר 1985) הוא מוזיקאי, מלחין, מעבד, ומפיק ישראלי. חבר להקת מונטי פיורי.

== ביוגרפיה ==
רביב נולד וגדל בתל אביב. החל לנגן גיטרה בגיל צעיר ובהמשך החליף לגיטרה בס. בימים אלה עיקר עיסוקו של רביב הוא הלחנת מוזיקה מקורית לטלוויזיה וקולנוע.

בשנת 2013 הלחין רביב יחד עם חגי פרשטמן חלקים מפסקול הסרט "כנס העתידנים" של ארי פולמן.

בשנת 2015 הלחין את פסקול הסרט "אני לא מאמין, אני רובוט?!" יחד עם עמרי בר. באותה שנה הלחין גם את המוזיקה לסרטו של ניסן שור "הרחובות הם שלנו".

ב-2016 הלחין יחד עם תום מאירה ארמוני את המוזיקה לעונה הראשונה של הסדרה "צל של אמת". בהמשך כתבו השניים את המוזיקה גם לעונה השנייה. את הסדרה ביימו יותם גנדלמן, ארי פינס ומיקה תימור והיא נמכרה לנטפליקס.

בשנת 2018 הלחין עם ארמוני את המוזיקה לסדרה "המוסד: סיפור כיסוי" של הבמאי דוקי דרור, סדרה שנמכרה גם היא לנטפליקס. באותה שנה כתב עם אודי כגן את המוזיקה לעונה הראשונה של הסדרה "משיח".

ב-2019 הלחין את המוזיקה לסרט הקולנוע של גור בנטביץ', קצפת ודובדבנים יחד עם ארמוני וניר מטרסו. פסקול הסרט היה מועמד לפרס אופיר בקטגוריית מוזיקה לסרטים. בהמשך אותה שנה הלחין עם ארמוני את המוזיקה לסרט "ישורון: 6 פרקי אבות" שביים עמיחי חסון. פסקול הסרט זכה בפרסי הפורום הדוקומנטרי בישראל בפרס הפסקול לשנת 2019.

ב-2020 כתב עם ארמוני את המוזיקה לסרט "סאבלט" שביים איתן פוקס. באותה שנה כתב רביב את המוזיקה לעונה השנייה של "משיח" יחד עם כגן.

רביב הלחין עם ארמוני את המוזיקה לסדרה "לאבד את אליס". פסקול הסדרה היה מועמד בקטגוריית המוזיקה לסדרות מקוריות בפסטיבל קאן סירייס . את הסדרה ביימו סיגל אבין והיא נמכרה לשירות ההזרמה אפל TV פלוס. באותה שנה הלחין רביב יחד עם ארמוני את המוזיקה לסרט הלילה הזה של הבמאי נדב שירמן.

ב-2021 הלחין רביב יחד עם ארמוני את המוזיקה לסדרה "Buried" של הבמאים גנדלמן ופינס לרשת הטלוויזיה שואוטיים. באותה שנה כתב יחד עם ארמוני את המוזיקה לסדרה "המניע" של טלי שמש ואסף סודרי לאחר מכירתה לנטפליקס. כמו כן, כתב יחד עם ארמוני את המוזיקה לסרטו של פיני טבגר "יותר ממה שמגיע לי".

ב-2022 הלחין רביב יחד עם ארמוני את המוזיקה לסדרה ״ילדים ביער״ ולעונה השנייה של הסדרה ״המדובב״.

כמו כן הלחינו רביב וארמוני את המוזיקה לסרטם של ערוץ הכיבוד ודניאל אדר ״עולה לראש״.

ב-2024 הלחין רביב יחד עם ארמוני את המוזיקה לסדרה אף אחד לא עוזב את פאלו אלטו אשר שודרה בקשת 12.

במקביל לכתיבת פסקולים כותב רביב מוזיקה לפרסומות, בין היתר עבד על קמפיינים בינלאומיים של חברות שונות.

== פרויקטים אמנותיים נוספים ==
באמצע 2009, הקים יחד עם איתמר פינצי ואחיו עירא רביב, את מונטי פיורי, הרכב ייחודי שכתב וביצע שירים באיטלקית. הלהקה הוציאה אלבום אחד, "Allegro", שכלל שיתופי פעולה עם הזמרות אפרת גוש וריף כהן והופק על ידי רביב. בסוף שנת 2014 הוציאה הלהקה סינגל בעברית, "כלום לא נגמר", שהיה לשיר השני הכי מושמע בגלגלצ לשנת 2015.

== קישורים חיצוניים ==

* 

==הערות שוליים==

קטגוריה:מוזיקאים ישראלים
קטגוריה:מעבדים מוזיקליים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1985
גאי בבילון

גאי בבילון (באנגלית: Guy Babylon; 20 בדצמבר 1956 – 2 בספטמבר 2009) היה מלחין וקלידן אמריקאי, המפורסם בעיקר בשל עבודתו עם אלטון ג'ון.

==ביוגרפיה==
בבילון נולד בניו וינדזור שבמרילנד. הוא הגיע לאוניברסיטת דרום פלורידה על מלגת שחיה, וב-1979 קיבל תואר ראשון בהלחנת מוזיקה. עם סיום לימודיו עבר ללוס אנג'לס.

==קריירה==
בשנת 1988 הצטרף לאולפנו וללהקתו של אלטון ג'ון, והשתתף באלבום "Sleeping with the Past" ובסבב ההופעות שבא בעקבותיו, . בשנת 1990 שיתף פעולה עם ידידו, הגיטריסט של אלטון ג'ון דייווי ג'ונסטון, בפרויקט צדדי של האחרון, "Warpipes". הוא שיתף פעולה גם עם להקת הרוק האמריקאית "איירון באטרפליי".

בשנת 2001 זכה בפרס גראמי על תרומתו למחזמר אאידה, אותו יצרו אלטון ג'ון וטים רייס.

==חיים אישיים==
עד מותו התגורר בבילון עם אשתו וילדיו בלוס אנג'לס, והיה שותף בלהקתו של אלטון ג'ון.

ב-2 בספטמבר 2009 מת בבילון מהתקף לב אחרי ששחה בבריכה. במופע שערך אלטון ג'ון ב-11 בספטמבר בנאפולי הוא הקדיש לבבילון את שירו "Your Song".

==קישורים חיצוניים==

==הערות שוליים==

קטגוריה:אלטון ג'ון
קטגוריה:זוכי פרס גראמי
קטגוריה:מלחינים אמריקאים
קטגוריה:בוגרי אוניברסיטת דרום פלורידה
קטגוריה:אמריקאים שנולדו ב-1956
קטגוריה:אמריקאים שנפטרו ב-2009
טארק ביטאר

טארק ביטאר (בערבית: طارق بيطار; נולד ב-1974) הוא שופט לבנוני וראש בית המשפט הפלילי בביירות.

==ביוגרפיה==
ביטאר נולד בכפר אידמון בנפת עכאר, ולו אישה ושני ילדים. הוא קיבל תואר במשפטים מהאוניברסיטה הלבנונית והפך לעורך דין ולאחר מכן לשופט, ועד שנת 2010 היה השופט הפלילי היחיד בצפון לבנון.<ref name=":1"></ref>

מאז שנת 2017 הוא עומד בראש בית המשפט הפלילי בביירות.

לאחר הפיצוץ בנמל ביירות באוגוסט 2020 ביקשה שרת המשפטים למנות את ביטאר לשופט חוקר שיעמוד בראש ועדה שתחקור את נסיבות הפיצוץ, אך הוא סירב, ולתפקיד מונה השופט פאדי סוואן.

בפברואר 2021 הודח סוואן מתפקידו על ידי בית משפט לבנוני לאחר שהפנה אצבע מאשימה לעבר שניים משרי הממשלה, שלאחר האשמותיו הורו להחליף אותו.<ref name=":2"></ref> למרות שקודם לכן סירב, הפעם הסכים ביטאר לקבל על עצמו את התפקיד.<ref name=":0"></ref>

למרות שאיננו מזוהה פוליטית עם כל צד שהוא, ב-14 באוקטובר 2021 פתחו אנשי חזבאללה במחאה אלימה וקראו לפיטוריו של ביטאר, לאחר שבית המשפט דחה את בקשת חברי הפרלמנט מטעם חזבאללה לפטרו. גורמים בתקשורת העולמית מעריכים כי צעד זה נעשה משום שבחזבאללה חוששים שהתפתחות חקירתו של ביטאר תוביל למסקנה כי הארגון הוא האחראי לפיצוץ בנמל, שגרם למותם של יותר מ-200 אנשים. ביטאר התמודד עם ניסיונות להדחתו מהחקירה באמצעות כלים משפטיים.<ref></ref>

==הערות שוליים==

קטגוריה:שופטים לבנונים
קטגוריה:לבנונים שנולדו ב-1974
טבע דומם (לובין)

"טבע דומם" (1925) הוא ציור טבע דומם מאת הצייר הישראלי אריה לובין.
==תיאור==
"טבע דומם" נוצר על ידי אריה לובין לובין בשנת 1925. זו תיאור קוביסטי של בקבוקים, פירות וכלים נוספים. לובין העיד בריאיון בשנת 1975 כי השפעת הקוביזם החלה אצלו בארץ-ישראל, כתוצאה מעיון במגזינים צרפתי ובהם מאמרים של אמני הקוביזם והפוריזם הצרפתי.

במשור הקדמי של הציור מתוארת קערת פירות ובה שלושה פירות עגולים. כמו כן מופיע פלח אבטיח, המתואר בהקצרה חריפה. סביב הפירות משטחי צבע כתומים וכחולים ירוקים. אלו מתארים את השולחן שעליו מפה. במרכז חלקו העליון של הציור נמצאים בקבוקים בצבע ירוק ושחור. מאחוריהם מופיעה קערה לבנה וכן כלי הגשה עמוק ובו, כנראה, ענבים ירוקים. בשונה מעבודות בסגנון "פוריזם", אותן יצר לובין באותה תקופה, עבודה זו חופשית יותר מציגה סגנון חופשי יותר. היא מרובת קווים אלכסוניים ומשטחי צבע אקספרסיבים. בכך היא קרבה אל הקוביזם הסינתטי.

==הערות שוליים==

קטגוריה:אריה לובין
קטגוריה:ציורי שמן
קטגוריה:טבע דומם
קטגוריה:ציור ישראלי
קטגוריה:מוזיאון תל אביב לאמנות: ציורים
קטגוריה:יצירות משנת 1925
מבט מתל אביב אל גבעות רמת גן

"מבט מתל אביב אל גבעות רמת גן" או "מבט על גבעות רמת גן" (1924) הוא ציור נוף מאת הצייר הישראלי אריה לובין.

הציור מציג תיאור של הנוף באזור הגבעות של רמת גן. העבודה נוצרה בסטודיו, כנראה על פי רישומים מקדימים. במישור הקדמי מתוארים שני עצים על קרקע צהובה. לאחריו מופיע נוף של שדות חקלאיים ולאריהם גבעות שלרגליהם יישוב קטן. לובין משתמש אמנם בשפה מודרניסטית, אליה נחשף לובין בתקופת שהותו בפריז, עם זאת אופי הציור מתרחק מן האוונגרד האירופי בן התקופה. סגנון דומה ניתן למצוא גם בדיוקן העצמי שיצר לובין באותה שנה.

בשנת 1982 הופיע הציור על בול בשווי 7 שקל ישן, כחלק מסדרת בולים מאוספי מוזיאון תל אביב.
==הערות שוליים==

קטגוריה:אריה לובין
קטגוריה:ציורי שמן
קטגוריה:ציורי נוף
קטגוריה:ציור ישראלי
קטגוריה:מוזיאון תל אביב לאמנות: ציורים
קטגוריה:יצירות משנת 1924
קטגוריה:תל אביב-יפו בתרבות ובאמנות
פאדי סוואן

פאדי סוואן (בערבית: فادي صوّان; נולד ב-1960) הוא שופט חוקר צבאי לבנוני.

==ביוגרפיה==
סוואן הוא נוצרי-מרוני. הוא נולד ב-1960, ולמד באוניברסיטת סן-ז'וזף.

הוא הפך לתובע ולשופט-חוקר בבעבדא, ובשנת 2009 מונה לשופט-חוקר בבית הדין הצבאי, שם פיתח מומחיות בתיקים הנוגעים לטרור, ופסק במאות תיקים הקשורים לארגוני הטרור המדינה האסלאמית, גַ'בְּהַת א-נוּסְרָה וארגונים תכפירים נוספים שנחשדו בטרור. הוא גם ידוע בכתב האישום שהגיש נגד האסלאמיסט אחמד אל-אסיר ומחבלים נוספים שתקפו את חיילי צבא לבנון.

בשל העובדה שהוא נודע ביושרו ובהגינותו ובאי-השתייכותו למפלגה פוליטית,<ref name=":0"></ref> הוא מונה לשופט חוקר שיעמוד בראש ועדה שתחקור את נסיבות הפיצוץ בנמל ביירות שאירע באוגוסט 2020. עם זאת, בפברואר 2021 הוא הודח מתפקידו על ידי בית משפט המקורב לארגון חזבאללה, לאחר שהפנה אצבע מאשימה לעבר שרים מטעם אמל והאשים אותם ברשלנות.

הדחתו עוררה מחדש את גל ההפגנות בלבנון, בהשתתפות משפחות הנפגעים בפיצוץ שטענו כי הדחתו של סוואן היא המשך ניסיון הטיוח של ממשלת לבנון בהנהגת ארגון חזבאללה.

==הערות שוליים==

קטגוריה:בוגרי אוניברסיטת סן-ז'וזף
קטגוריה:שופטים לבנונים
קטגוריה:לבנונים שנולדו ב-1960
אהובתי

"אהובתי" הוא סינגל של להקת הפופ רוק הישראלית משינה, אשר יצא ב-1988 כאחד מהסינגלים של אלבומם השלישי "משינה 3".

== רקע ==
את השיר כתבו יובל בנאי ואורלי זילברשץ והלחינו משינה וראובן שפירא, מפיק האלבום.

השיר נכנס למצעד של רשת ג' ב-3 במאי של אותה שנה וצעד 11 שבועות, כשבשיאו הגיע למקום השישי<ref name=":0"></ref>. במצעד השנתי של התחנה, השיר הגיע למקום ה-15. השיר היה לבולט ביותר מבין השירים של משינה שנכנסו למצעד באותה השנה, והלהקה זכתה בתואר "להקת השנה"<ref name=":0" />.

במצעד 30 השנים הראשונות של משינה, אשר שודר ברדיו תל אביב בשנת 2015, הגיע השיר למקום הראשון.

== מיקומי שיא ==

== קישורים חיצוניים ==
* 

== הערות שוליים ==

קטגוריה:שירי משינה
קטגוריה:שירים בעברית
הילה חדד-חמלניק

הילה חדד-חמלניק (נולדה ב-3 במרץ 1984) היא מהנדסת חלל ואווירונאוטיקה אשר כיהנה כמנכ"לית משרד החדשנות, המדע והטכנולוגיה. קודם לכן שימשה כסמנכ"לית אסטרטגיה וחדשנות בחברת נתיבי ישראל.

==ביוגרפיה==
הילה חדד-חמלניק נולדה ב-1984 בקריית עקרון. למדה באורט רחובות. ב-2002 החלה לימודי תואר ראשון בטכניון במסלול הנדסת חלל ואווירונאוטיקה, במסגרת העתודה האקדמית, וב-2006 סיימה אותם בהצטיינות. היא שירתה בחיל האוויר ביחידת ניסוי טילים וניהלה שם פרויקטים שונים, לאחר מכן המשיכה כקצינה מטעם חיל האוויר במפא"ת והייתה חברה בצוות פיתוח מערכות כיפת ברזל וחץ 3.

ב-2007–2009 למדה לתואר בלימודי דיפלומטיה מאוניברסיטת תל אביב ולאחר מכן המשיכה לתואר שני במנהל עסקים גם הוא באוניברסיטת תל אביב. ב-2014 החלה ללמוד תואר שני נוסף במדיניות ציבורית וממשל מהאוניברסיטה העברית בירושלים, במסגרת המחזור השלישי של צוערים לשירות המדינה. סיימה את התואר ב-2016.

באפריל 2016 עברה למשרד התחבורה, שבו שימשה כראש מינהלת פרויקטי תשתיות לאומיות. בין היתר שימשה ראש מינהלת נתיבי ישראל במסגרתה הובילה קידום וביצוע של פרויקטים בהיקף של 27 מיליארד ש"ח, שכללו את מסילת העמק, מסילת עכו-כרמיאל, כביש 6 חוצה צפון, מסילת הרכבת המהירה לירושלים וחשמול מסילות הרכבת.

ב-2019 נבחרה לאחת מ-40 הצעירים המשפיעים של העיתון "TheMarker".

בשנת 2020 מונתה לסמנכ"לית אסטרטגיה וחדשנות בחברת נתיבי ישראל.

ב-14 באוקטובר 2021 נכנסה לתפקידה כמנכ"לית משרד החדשנות, המדע והטכנולוגיה תחת השרה אורית פרקש-הכהן. בינואר 2023 הודיעה על רצונה לסיים את תפקידה במסגרת חילופי הממשלה. באפריל 2023 מונתה ליושבת ראש פעילה של חברת דוטס — חברת אגריטק ישראלית שעוסקת בתחום הטכנולוגיה החקלאית.

באוקטובר 2023, בעקבות מלחמת חרבות ברזל הקימה, יחד עם אהוד שניאורסון ואיציק פרנפס, קרן הון סיכון בשם SAFEDOME, שתתמקד בהשקעות קטנות בחברות הזנק בתחילת דרכן, כדי לסייע להן בתקופת המלחמה.

חדד-חמלניק נשואה ללירון ולהם שלושה ילדים. היא מתגוררת ביישוב כרמית שבצפון הנגב.

==קישורים חיצוניים==

* [https://www.youtube.com/watch?v=AruN5E205hs&ab_channel=קבוצתCivilEng.מוביליםשינויבענףהבנייה הילה חדד חמלניק, ראש חטיבת החדשנות והאסטרטגיה בנתיבי ישראל - על חדשנות וטכנולוגיה בשירות התחבורה], באתר "יוטיוב"
* יניב הלפרין, [https://www.pc.co.il/news/347054/ הילה חדד-חמלניק תמונה למנכ"לית משרד המדע והטכנולוגיה], "אנשים ומחשבים", 14 באוקטובר 2021
* 

* [https://pod.link/1537146122/episode/8a9e9404d835705c9d16c56b15efe06f יזמות בתקופת משבר- פאנל בהשתתפות הילה חדד חמלניק, יזהר שי, פרופ' פרץ לביא ובהנחיית אורלי שואבי] - אירוע מיוחד לבוגרי הטכניון
* 
<div class="mw-content-ltr">
* 
</div>

==הערות שוליים==
<nowiki>*</nowiki>מטוס זה כמו גשר - [https://alumni.technion.ac.il/podcasts/hilah/ הילה חדד חמלניק בפודקאסט "הטכניוניסטים]"

קטגוריה:מהנדסי אווירונאוטיקה ישראלים
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:עובדי משרד התחבורה
קטגוריה:בוגרי תיכון אורט רחובות
קטגוריה:בוגרי אוניברסיטת תל אביב
קטגוריה:מנכ"לי משרד המדע והטכנולוגיה
קטגוריה:מנכ"ליות משרדי ממשלת ישראל
קטגוריה:בוגרי העתודה האקדמית
קטגוריה:בוגרות העתודה האקדמית
קטגוריה:בוגרות אוניברסיטת תל אביב
קטגוריה:חיילי חיל האוויר הישראלי
קטגוריה:חיילות חיל האוויר הישראלי
קטגוריה:מנהלות ישראליות
קטגוריה:מנהלים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:קריית עקרון: אישים
קטגוריה:מיתר: אישים
קטגוריה:ישראלים שנולדו ב-1984
פיירבלוקס

פיירבלוקס בע"מ (באנגלית: Fireblocks) היא חברה פרטית ישראלית הפועלת בתחום הבלוקצ'יין.
== היסטוריה ==
החברה הוקמה ביוני 2018 על ידי מיכאל שאולוב (מנכ"ל), עידן עפרת (CPO) ופבל ברנגולץ (CTO). החברה פועלת בתחום הבלוקצ'יין ומספקת לגופים מוסדיים (חברות פינטק, בורסות קריפטו, חברות תשלומים, קרנות גידור וחברות הלוואות) פלטפורמה להעברה מאובטחת של מטבעות קריפטו.

בפברואר 2022 רכשה החברה את חברת First, הפועלת אף היא בתחום הבלוקצ'יין.

===גיוס הון===
ביוני 2019 השלימה החברה גיוס של 16 מיליון דולר.

בנובמבר 2020 גייסה החברה 30 מיליון דולר.

במרץ 2021 גייסה החברה 133 מיליון דולר.

ביולי 2021 גייסה החברה 310 מיליון דולר, לפי שווי של 2.2 מיליארד דולר, ובכך הפכה לחד-קרן.

בינואר 2022 גייסה החברה 450 מיליון דולר, לפי שווי של 8 מיליארד דולר. בנוסף בעלי מניות קיימים (עובדים ומשקיעים) מכרו מניות בסך 100 מיליון דולר.

==קישורים חיצוניים==
* 

* 
* 

==הערות שוליים==

קטגוריה:חברות פינטק ישראליות
קטגוריה:תל אביב-יפו: חברות
קטגוריה:חברות חד קרן ישראליות
קטגוריה:בלוקצ'יין
קטגוריה:ישראל: חברות שהוקמו ב-2018
אדמון לוקאר

דוקטור אדמון לוקאר (בצרפתית: Edmond Locard; 13 בדצמבר 1877 – 4 במאי 1966) היה קרימינולוג צרפתי שהיה חלוץ בתחום הזיהוי הפלילי וכונה "שרלוק הולמס של צרפת". הוא ניסח את "עקרון ההחלפה של לוקאר".

==ביוגרפיה==
לוקאר נולד בקומונה בלואר, ולמד רפואה ומשפטים בליון. בנוסף, לוקאר התעניין במוזיקה ובתיאטרון, וכתב ביקורות לעיתוני ליון. הוא שימש כעוזרו של הפרופסור והקרימינולוג אלכסנדר לקסאניה, שהיה יריבו של הקרימינולוג צ'זארה לומברוזו.

בשנת 1910 הצליח לוקאר לשכנע את משטרת ליון להעניק לו עליית גג בעלת שני חדרים ושני עוזרים, ובכך יצר את מעבדת הזיהוי הפלילי הראשונה בהיסטוריה. באחד המקורות נטען כי באחד הניסויים שערך, הצליח לזהות את משלחי היד של 92 מתוך 100 נבדקים, על פי בדיקה יסודית של האבק שנאסף מגבותיהם בלבד.

לוקאר התעניין מאוד בקריפטולוגיה, ובשנת 1914 סייע לצבא הצרפתי לפצח את הקודים של האויב הגרמני.

ב-1918 פיתח שיטה חדשנית לזיהוי טביעות אצבע באמצעות שימוש ב-12 נקודות מפתח. הוא אף שרף את קצות אצבעותיו בניסיון לבדוק האם ניתן להשמיד את טביעת האצבע.

לוקאר כתב סדרה בת שבעה ספרים בשם "Traité de Criminalistique". הוא המשיך במחקריו, עד למותו בשנת 1966.

הוא נחשב לאבי הזיהוי הפלילי המודרני, והעיקרון שקבע, "עקרון ההחלפה של לוקאר", הוא הבסיס של כל מדע הזיהוי הפלילי.

==קישורים חיצוניים==

==הערות שוליים==

קטגוריה:קרימינולוגים צרפתים
קטגוריה:צרפתים שנולדו ב-1877
קטגוריה:צרפתים שנפטרו ב-1966
מוחמד אל-מנפי

מוחמד יונוס אל־מנפי (בערבית: محمد يونس المنفي; נולד ב-3 במרץ 1976)<ref></ref> הוא דיפלומט ופוליטיקאי לובי מטוברוק. ב-5 בפברואר 2021 נבחר לנשיא מועצת הנשיאות במסגרת ממשלת אחדות. בעבר שימש כשגריר לוב ביוון.<ref></ref>

== שגריר ==
תקופתו של אל-מנפי כשגריר באתונה התאפיינה ביחסים מתוחים בין ממשלת המעבר הלאומית של לוב לבין ממשלת יוון בגלל ההסכמה הלובית-טורקית על גבולות ימיים. בסופו של דבר הוא גורש מאתונה בדצמבר 2019.<ref name="am6dec"></ref>

== נשיאות מועצת הנשיאות ==

בפורום הלובי לדיאלוג פוליטי לבחירת רשות מבצעת מאוחדת שתוביל לבחירות הכלליות בלוב ב-24 בדצמבר 2021, התמודד אל-מנפי עם עבד אל-חמיד דבייבה כראש ממשלה ומוסא אל-קוני ועבדאללה א-לאפי כחברי מועצת הנשיאות. רשימתם השיגה 39 קולות, חמישה יותר מזו של אגילה סאלח עיסא ופתחי בשאגה. רשימתם של אגילה סאלח-בשאגה נתפסה כמועדפת על ארצות הברית. שגריר ארצות הברית בלוב הכחיש כל ניסיון להשפיע על תהליך הבחירות.

==קישורים חיצוניים==

== הערות שוליים ==

קטגוריה:פוליטיקאים לובים
קטגוריה:דיפלומטים
קטגוריה:שגרירים ביוון
קטגוריה:שגרירים
קטגוריה:ילידי 1976
עבד אל-חמיד דבייבה

עבד אל-חמיד מוחמד א-דבייבה (בערבית: عبدالحميد محمد الدبيبة; בתעתיק מדויק: עבד אלחמיד מחמד אלדביבה; נולד ב-13 בפברואר 1958<ref></ref>) הוא פוליטיקאי לובי המכהן כראש ממשלה של הממשלה הלאומית הזמנית של לוב. מינויו ב-5 בפברואר 2021 הגיע במסגרת הפורום לדיאלוג הפוליטי בלוב, והוא היה צפוי לכהן בתפקיד זה עד לבחירות שתוכננו לדצמבר 2021,<ref></ref> ונדחו.

בפברואר 2021 הוסכם שדבייבה ימשיך לנהל את הממשלה המאוחדת, בעוד שבראש מועצת הנשיאות יעמדו מוחמד אל-מנפי כיושב ראש ומוסא אל-קוני כסגן יושב ראש. ממשלת א-דבייבה היא הממשלה המאוחדת הראשונה מאז 2014 בלוב.<ref></ref>

== ילדות וחינוך ==
הוא נולד ב-13 בפברואר 1958 בעיר מיסראתה במערב המדינה. הוא קיבל תואר שני בהנדסה מאוניברסיטת טורונטו בקנדה.

== קריירה עסקית ==
דבייבה חזר למיסראטה במהלך תנופת בנייה, וזכה לאמונו של מנהיג לוב מועמר קדאפי, שמינה אותו לראש חברת ההשקעות והפיתוח של לוב, חברת בנייה גדולה.

לפני הקריירה שלו כפוליטיקאי, דבייבה היה מנהל מועדון הכדורגל אל-איתיחאד טריפולי.<ref name="AA"></ref>

== פוליטיקאי ==
הוא אינו חבר מפלגה ומתואר כעצמאי. במהלך הקריירה שלו כאיש עסקים היה מעורב בפוליטיקה כאדם מהימן במפלגת השלטון האיחוד הסוציאליסטי הערבי. הוא רכש את אמונו של קדאפי, שבשנת 2007 הטיל עליו את המשימה לנהל את "חברת ההשקעות והפיתוח הלובית (LIDCO) שבבעלות המדינה, האחראית על כמה פרויקטים גדולים של עבודות ציבוריות במדינה, כולל הקמת 1,000 יחידות דיור, בעיר הולדתו של המנהיג, סירת. בשנת 2020 הקים את תנועת לוב אל-מוסתקבל (עתיד לוב).

== ראש ממשלה ==
דבייבה נבחר לראש ממשלת לוב בפברואר 2021. הרשימה של דבייבה השיגה 39 קולות, חמישה יותר מאלה של אגילה סאלח עיסא ופתחי בשאגה.<ref name="lb5feb"></ref> דבייבה התמודד עם האשמות כי ניסה לשחד כמה מהצירים בפורום לדיאלוג פוליטי של לוב באמצעות בן דודו, איש העסקים עלי דבייבה.<ref>[https://almarsad.co/2020/11/16/عبدالحميد-الدبيبة-كل-الليبيين-يحترمو/ Abdul Hmaid al-Dabaiba: All Libyans respect Ali al-Dabaiba, and bribes are not among our morals] (In Arabic) 16 November 2020.</ref><ref name="libher_USdenies"></ref>

על פי ההסכמים שנערכו על ידי הפורום לדיאלוג פוליטי נדרש דבייבה למנות קבינט שרים ולהציע את המועמדים לתפקידי שרים לבחירת בית הנבחרים בהצבעת אמון עד 26 בפברואר 2021, כדי להקים את ממשלת האחדות הלאומית.<ref name="LibHerald_continue_meetings"></ref>

בספטמבר 2021 העביר בית הנבחרים הצעת אי-אמון נגד ממשלת דבייבה, והעניק את תמיכתו לפתחי שאגה.<ref name=":0"></ref> דבייבה נותר ראש ממשלת טריפולי.

ב-10 בפברואר 2022 נורה רכבו של דבייבה בניסיון להתנקש בחייו, אך הוא לא נפגע.<ref></ref>

== ביקורת ==
וולפגנג פוסטאי, דיפלומט אוסטרי לשעבר שחי בלוב, אמר כי המוניטין של דבייבה שנוי במחלוקת כראש ממשלה, שכן נטען כי הוא מעורב ב"שחיתות, הלבנת הון, מימון האחים המוסלמים וקניית קולות".

==קישורים חיצוניים==

== הערות שוליים ==

קטגוריה:ראשי ממשלת לוב
קטגוריה:בוגרי אוניברסיטת טורונטו
קטגוריה:ילידי 1958
פסגת סנטינל (אלסקה)

פסגת הסנטינל (באנגלית: Sentinel Peak) היא פסגה ברכסי אלסק, שבהרי סנט אליאס, בשטח הפארק הלאומי גליישר ביי, בדרום-מזרח מדינת אלסקה בארצות הברית.

גובהה של הפסגה 1,300 מטרים מעל פני הים;

פסגת סנטינל היא הפסגה ה-1,297 בגובהה באלסקה, והיא הפסגה ה-37,831 בגובהה בארצות הברית.

הפסגה מתנשאת לגובה של 520 מטרים מעל סביבתה.

הפסגה ממוקמת בסמוך מיידית מדרום מערב לקרחון קרול.

== היסטוריה ==
=== מקור השם ===

שמה של הפסגה ניתן לה בשנת 1892, על ידי הארי פילדינג ריד (Harry Fielding Reid), גיאופיזיקאי אמריקאי, שחקר קרחונים באזור מפרץ גליישר.

ריד קרא לפסגה בשם זה מאחר שהפסגה מתנשאת בסמוך לקרחון קרול, כזקיף השומר עליו.

"סנטינל" משמעו באנגלית "זקיף" או "שומר".

== לקריאה נוספת ==


<div class="mw-content-ltr">• Donald J. Orth, [https://books.google.co.il/books?id=0y48AQAAMAAJ&pg=PA854&lpg=PA854&dq=%22Sentinel+Peak%22+Alaska&source=bl&ots=AWsqmc92-d&sig=ACfU3U2uQfmk8W0l-_uObFUtSeaBSpIcLg&hl=en&sa=X&ved=2ahUKEwiFiqqNs6f0AhVP_qQKHdyuAWE4MhDoAXoECBIQAw#v=onepage&q=%22Sentinel%20Peak%22%20Alaska&f=false Dictionary of Alaska Place Names], P 854</div>

== קישורים חיצוניים ==
* [https://edits.nationalmap.gov/apps/gaz-domestic/public/summary/1414586 פסגת סנטינל] באתר הסקר הגאולוגי של ארצות הברית
* [https://bivouac.com//MtnPg.asp?MtnId=19739 פסגת סנטינל] באתר "אנציקלופדיית ההרים הקנדית"
* [https://www.peakbagger.com/peak.aspx?pid=609 פסגת סנטינל] באתר peakbagger
* [https://alaska.guide/mountain/sentinel-peak מפה טופוגרפית] של אזור פסגת סנטינל
* [https://peakery.com/sentinel-peak-alaska/ פסגת סנטינל] באתר peakery (מרחקים לאתרים סמוכים)
* [https://www.yr.no/en/forecast/daily-table/2-5557130/United%20States/Alaska/Hoonah-Angoon%20Census%20Area/Sentinel%20Peak תחזית מזג אוויר עדכנית ארוכת טווח עבור פסגת סנטינל]

== הערות שוליים ==

סנטינל
סנטינל
סנטינל
שורש 52

שורש 52, או יאו בּוּ (בסינית: 幺部, פיניין: Yāo bù) הוא השורש החמישים-ושניים של הכתב הסיני. פירושו "קצר" או "קטנטן" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 50 תווים (מתוך 49,030) שניתן למצוא תחת שורש זה. 

== התפתחות ==
<gallery>
קובץ:幺-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500–3,000 שנה
קובץ:幺-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |幺
|-
| +1
| style="font-size: large;" |幻
|-
| +2
| style="font-size: large;" |幼
|-
| +6
| style="font-size: large;" |幽
|-
| +9
| style="font-size: large;" |幾
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5E7A מאגר Unihan - U+5E7A]

קטגוריה:שורשים (כתב סיני)